สังคมข่าวหุ้น
*ดัชนีตลาดหุ้นไทยปิดที่ระดับ 1,731.59 จุด ลดลง 8.86 จุด มูลค่าการซื้อขาย 70,717.19 ล้านบาท ติดตามผลประกอบการของบริษัทจดทะเบียนงวดไตรมาส 2/2562 ที่จะเริ่มทยอยประกาศออกมา
14 ก.ค. 2562

สโนว์แมน
*ดัชนีตลาดหุ้นไทยปิดที่ระดับ 1,731.59 จุด ลดลง 8.86 จุด มูลค่าการซื้อขาย 70,717.19 ล้านบาท ติดตามผลประกอบการของบริษัทจดทะเบียนงวดไตรมาส 2/2562 ที่จะเริ่มทยอยประกาศออกมา
*DTAC แจ้งงบไตรมาส 2/2562 วันนี้ ลุ้นโกยกำไรสุทธิ 1,437 ล้านบาท เติบโตกระฉูด 701% หลังสิ้นสุดสัญญาสัมปทานกับ CAT ไม่ต้องมีบุ๊กค่าตัดจำหน่าย รวมถึงยังมีการรับรู้รายได้เช่าอุปกรณ์แก่ TOT-CAT ด้วย หนุนครึ่งปีแรกมีกำไรสุทธิ 2,845 ล้านบาท พุ่ง 90% พร้อมลุ้นผลประกอบการทั้งปี 2562 จะมีกำไรประมาณ 5,572 ล้านบาท พลิกจากปี 2561 ที่มีผลขาดทุนสุทธิ 4,369 ล้านบาท ได้แน่ ๆ หากออกมาตามที่โบรกฯ คาดการณ์ไว้
*หุ้นกลุ่มโรงกลั่นราคาปรับเพิ่มขึ้นยกแผง ทั้ง TOP เพิ่มขึ้น 2.11% SPRC เพิ่มขึ้น 9% ESSO เพิ่มขึ้น 4.67% IRPC เพิ่มขึ้น 2.64% BCP เพิ่มขึ้น 3.28% จากก่อนหน้านี้ที่ราคาหุ้นปรับตัวลง คาดว่าจะเป็นการปรับขึ้นตอบรับค่าการกลั่นที่ฟื้นตัวขึ้นต่อเนื่อง ซึ่งมองค่าการกลั่นเป็นแค่การฟื้นตัวขึ้นชั่วคราวหลังจากก่อนหน้านี้เคลื่อนไหวแถว 3 เหรียญสหรัฐ/บาร์เรล
*RATCH แจ้งบ.ย่อย “หินกองเพาเวอร์” ได้ลงนามสัญญาซื้อขายไฟฟ้า (PPA) ในโครงการโรงไฟฟ้าหินกอง จ.ราชบุรี กับการไฟฟ้าฝ่ายผลิตแห่งประเทศไทยแล้ว ซึ่งเป็นโครงการโรงไฟฟ้าพลังความร้อนร่วมที่ใช้ก๊าซธรรมชาติเป็นเชื้อเพลิงหลัก ขนาดกำลังการผลิตรวม 1,400 เมกะวัตต์ (เครื่องละ 700 เมกะวัตต์) มีกำหนดเดินเครื่องเชิงพาณิชย์ในปี 2567 และปี 2568 ตามลำดับ
*MINT ฟ้องบริษัท Marriott International, Inc และบริษัทย่อยในนาม Luxury Hotels&amp;Resorts (Thailand) Ltd. (รวมเรียกว่า Marriott) หลังจากมีการกระทำที่ไม่ตรงกับที่ได้ตกลงไว้ในการบริหารจัดการโรงแรม JW Marriott Phuket Resort &amp; Spa ซึ่ง MINT เป็นเจ้าของ ด้วยมูลค่าการฟ้องร้องเบื้องต้นจำนวน 570.60 ล้านบาท ซึ่งศาลได้รับคำร้องของ MINT และปัจจุบันอยู่ในกระบวนการพิจารณาแล้ว
*KUMWEL (คัมเวล คอร์ปอเรชั่น) ผู้ผลิตและจัดจำหน่ายผลิตภัณฑ์สำหรับระบบต่อลงดิน ระบบป้องกันฟ้าผ่า ระบบป้องกันเสิร์ช และระบบตรวจจับและเตือนภัยฟ้าผ่าอย่างครบวงจรตามมาตรฐานสากล ภายใต้ตราสินค้า “Kumwell” ซึ่งเป็นแบรนด์ที่มีผลิตภัณฑ์ที่ครบถ้วนและหลากหลายกว่า 2,500 รายการ เตรียมเสนอขายหุ้นไอพีโอ 130 ล้านหุ้น จ่อเปิดจองภายในเดือน ก.ค.นี้ มั่นใจเข้าเทรดในตลาด mai ในช่วงไตรมาส 3/2562 หวังระดมทุนขยายธุรกิจต่อเนื่อง หลังจากไปโรดโชว์ใน 13 จังหวัด แล้วนักลงทุนให้การตอบรับคึกคัก ถือว่าเป็นสัญญาณที่ดี
*CPF สัปดาห์นี้มีงานใหญ่ ช่วงวันที่ 17-21 กรกฎาคม 2562 ได้เข้าร่วมงาน Thailand Industry Expo ที่อิมแพ็ค เมืองทองธานี โดยมีการนำผลิตภัณฑ์นวัตกรรมเด่นยกระดับอุตสาหกรรมอาหารไทยสู่เวทีโลก เช่น ไก่เบญจาจากยูฟาร์ม หมูดำ ซีพีคุโรบูตะ และผลิตภัณฑ์อาหารหลากหลาย สามารถแวะเวียนกันไปได้
*ปิดท้ายพบกับข่าวหุ้นเจาะตลาด เวลา 09.35 น.-11.00 น. ดำเนินรายการโดย บูรพา สงวนวงศ์และสุภชัย ปกป้อง รับชมสดผ่าน www.facebook.com/kaohoon online, www.facebook.com/tv.kaohoon และ FM 102 Mhz.
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น